ADMINISTRACINĖS PASLAUGOS TEIKIMO APRAŠYMAS
DĖL LEIDIMO PREKIAUTI IR (AR) TEIKTI PASLAUGAS RENGINIO METU IŠDAVIMO
	Administracinės paslaugos pavadinimas
	Leidimo prekiauti ir (ar) teikti paslaugas renginio metu išdavimas

	Administracinės paslaugos kodas
	07-02
PASA00070

	Administracinės paslaugos aprašymo versija ir jos sukūrimo data
	9 versija 
2025-12-15

	Administracinės paslaugos gavėjai
	Gyventojai
Verslo subjektai
Viešojo sektoriaus subjektai

	Funkcija, kurią vykdant teikiama administracinės paslauga
	Savarankiška funkcija

	Administracinės paslaugos aprašymas
	Paslauga teikiama Lietuvos Respublikoje įregistruotoms įmonėms bei fiziniams asmenims, įstatymų nustatyta tvarka įregistravusiems savo veiklą ir norintiems vykdyti prekybą (paslaugų teikimą) viešosiose vietose iš (nuo) laikinojo įrenginio, prekybai pritaikyto automobilio ar jo priekabos bei fiziniams asmenims, nesiverčiantiems individualia veikia, bet parduodantiems savivaldybės viešosiose vietose savo užaugintą produkciją ar pagamintą daiktą vykstančių renginių metu.
Viešoji vieta – savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje vykdoma prekyba nuo (iš) laikinųjų prekybos įrenginių, kioskų paviljonų, prekybai pritaikytų automobilių ar automobilinių priekabų, lauko kavinių ir kitų statinių, kurie naudojami terminuotą laiką.
Už leidimo prekiauti ir (ar) teikti paslaugas Marijampolės savivaldybės viešosiose vietose išdavimą organizuojamų renginių metu mokama vietinė rinkliava pagal Marijampolės savivaldybės tarybos patvirtintą tvarką. 
Atvejai:
A. Leidimo išdavimas;
Juridiniai ar fiziniai asmenys prekiauti ar teikti paslaugas Marijampolės savivaldybės viešosiose vietose vykstančių renginių metu gali tik turėdami  Administracijos direktoriaus arba jo įgalioto asmens išduotą leidimą. 
Leidimus prekiauti ar teikti paslaugas viešosiose vietose organizuojamų renginių metu Marijampolės miesto teritorijoje pasirašo Viešosios tvarkos skyriaus vedėjas arba vyriausiasis specialistas, Marijampolės savivaldybės seniūnijose- kaimiškųjų seniūnijų seniūnai.
Prašymas, užpildytas pagal nustatytą formą, gali būti pateikiamas:
	- atvykus į Administraciją adresu: Marijampolė, 
J. Basanavičiaus a. 1;
	- atvykus į seniūniją, kai norima prekiauti ir (ar) teikti paslaugas kaimiškosios seniūnijos teritorijoje nustatytose viešosiose vietose;
	- siunčiant paštu ar per pasiuntinį adresu: 
J. Basanavičiaus a.1, 68307 Marijampolė;
	- elektroniniu paštu: paslauga@marijampole.lt;
	- siunčiant per E. siuntų pristatymo sistemą;
	- siunčiant per Elektroninių valdžios vartų portalą - www.epaslaugos.lt
Paslaugos gavėjui leidimas arba atsisakymas išduoti leidimą išduodamas tiesiogiai atvykus į Savivaldybę ar seniūniją arba išsiunčiamas asmeniui jo nurodytu būdu: paprastu paštu arba per E. pristatymo informacinę sistemą arba prisijungus prie Elektroninių valdžios vartų (www.epaslaugos.lt).

	Administracinės paslaugos rezultatas
	Išduotas leidimas prekiauti ir (ar) teikti paslaugas renginio metu arba pateiktas motyvuotas atsisakymas leidimą suteikti.

	Teisės aktai, reguliuojantys administracinės paslaugos teikimą
	Lietuvos Respublikos rinkliavų įstatymas 
https://e-seimas.lrs.lt/portal/legalActEditions/lt/TAD/TAIS.103713 

Marijampolės savivaldybės tarybos 2017 m. vasario 27 d. sprendimas Nr. 1-33 „Dėl prekybos ir paslaugų teikimo Marijampolės savivaldybės viešosiose vietose tvarkos aprašo patvirtinimo“
https://www.e-tar.lt/portal/lt/legalActEditions/77be75c0048d11e79ba1ee3112ade9bc

Marijampolės savivaldybės tarybos 2019 m. gegužės 27 d. Nr. 1-159 „Dėl Vietinės rinkliavos už leidimo prekiauti ar teikti paslaugas Marijampolės savivaldybės tarybos nustatytose viešosiose vietose išdavimą tvarkos aprašo patvirtinimo“
https://www.e-tar.lt/portal/lt/legalActEditions/75558a00829c11e993ffd4361ddf8976

Marijampolės savivaldybės administracijos direktoriaus 2019 m. sausio 30 d. įsakymas Nr. DV-161 „Dėl viešųjų prekybos ir paslaugų teikimo vietų nustatymo“
https://teisesaktai.marijampole.lt/document/50477

	Informacija ir dokumentai, kuriuos turi pateikti asmuo
	1. Paraiška.
2. Individualios veiklos vykdymo pažyma.
3. Ūkininko ūkio įregistravimo pažymėjimas arba dokumentas, patvirtinantis teisę į turimą žemę (jeigu jis yra tos žemės savininkas) arba sutartinius santykius įteisinantis dokumentas (jeigu jis naudojasi ne jam nuosavybės teise priklausančiu žemės sklypu), kai asmuo pageidauja prekiauti savo išauginta žemės ūkio produkcija.
4. Bityno pasas (prekiaujant medumi).
5. Gyvūną identifikuojantis dokumentas (teikiant pasivažinėjimo kinkomuoju transportu paslaugą).
6. Lietuvos tautodailininkų sąjungos nario pažymėjimas, tautinio paveldo produkto sertifikatas, kulinarinio paveldo fondo sertifikatas, meno kūrėjo pažymėjimas ar tradicinio amatininko sertifikatas.
7. Sutartinius santykius įteisinantis dokumentas, jeigu kioske (paviljone) veiklą numato vykdyti ne kiosko (paviljono) savininkas.
8. Pramoginių įrenginių išdėstymo supaprastintas projektas (teikiant paslaugas pramoginiais įrenginiais), kurį sudaro:
8.1. aiškinamasis raštas;
8.2. pramoginių įrenginių išdėstymo planas topografiniame plane su pažymėtomis jų išdėstymo vietomis;
8.3. pramoginių įrenginių vaizdai (brėžiniai) su išmatavimais;
8.4. vizualinė informacija (įrenginių foto nuotraukos);
8.5. veiklos civilinės atsakomybės draudimo poliso kopija, galiojanti iki leidimo teikti paslaugas pramoginiais įrenginiais viešosiose vietose galiojimo pabaigos. 
9. Jeigu prašoma išduoti leidimą teikti paslaugas pramoginiais įrenginiais, įrašytais į Potencialiai pavojingų įrenginių valstybės registrą, papildomai pateikiama:
9.1. potencialiai pavojingų įrenginių valstybės registro pažyma; 
9.2. atrakcionams valdyti savininko paskirto operatoriaus pareiginė instrukcija, kurioje numatomos jo funkcijos, pareigos, atsakomybė.

Siunčiant prašymą paštu, siunčiamas prašymas ir kitų dokumentų kopijos.
Teikiant prašymą elektroniniu būdu oficialiu seniūnijos elektroninio pašto adresu arba per Elektroninius valdžios vartus www.epaslaugos.lt, pateikiamos prašymo ir kitų dokumentų skaitmeninės kopijos, – skenuotos, fotografuotos ir pan.

	Informacija ir dokumentai, kuriuos turi gauti institucija (prašymą nagrinėjantis tarnautojas)
	Informacija apie juridinio asmens statusą - Juridinių asmenų registras;

Informaciją apie išduotą verslo liudijimą ar individualios veiklos pažymą - Valstybinė Mokesčių inspekcija prie Lietuvos Respublikos Finansų ministerijos.

	Administracinės paslaugos tipas
	Elektroninė 
Neelektroninė paslauga

	Duomenys apie elektroninės administracinės paslaugos teikimą
	Nuoroda
https://www.epaslaugos.lt/portal/service/137738/23640?searchId=3d051a31-0927-42a2-b34d-333373af2948

Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:

	
	Gyventojams:
-elektroninio parašo naudotojams;
-asmens tapatybės kortelė
Verslo subjektams: 
-elektroninio parašo naudotojams;
-asmens tapatybės kortelė
	Viešojo sektoriaus subjektai
-elektroninio parašo naudotojams;
-asmens tapatybės kortelė


	Administracinės paslaugos teikimo proceso aprašymas
	„Prašymo pateikimas“
1. Paslaugos gavėjas arba įgaliotas asmuo, norintis gauti leidimą prekiauti ir (ar) teikti paslaugas renginio metu, prašymą pateikia ne vėliau kaip prieš 5 darbo dienas iki renginio pradžios atvykęs į Administraciją arba seniūniją, atsiunčia paštu ar per pasiuntinį arba pateikia elektroniniu būdu pasirašytą kvalifikuotu elektroniniu parašu per Elektroninių valdžios vartų portalą - www.epaslaugos.lt.

„Prašymo nagrinėjimas“.
2. Paslaugos teikėjas peržiūri prašymą ir asmens pateiktus dokumentus, patikrina duomenis Juridinių asmenų registre, kreipiasi į Valstybinę mokesčių inspekciją prie Lietuvos Respublikos finansų ministerijos, Valstybinę maisto ir veterinarijos tarnybą.
3. Apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, asmuo informuojamas raštu per 5 darbo dienas nuo prašymo gavimo dienos. „Atsakymo pateikimas“.
4. Paslaugos teikėjas išduoda leidimą per 5 darbo dienas nuo visų reikiamų dokumentų pateikimo arba parengia raštą, kuriame nurodoma, kodėl toks leidimas nebus išduotas ir pateikia paslaugos gavėjui prašyme nurodytu būdu.


	Administracinės paslaugos teikėjas
	Viešosios tvarkos skyrius, 
+370 343 90 056, +370 621 76 630, viesoji.tvarka@marijampole.lt

Igliaukos seniūnija, 
Marijampolės sav., Igliauka, Vytauto g. 19;
Marijampolės sav., Gudeliai, Vytauto g. 8 
tel. +370 343 24525, 
mob. +370 610 92997, 
el. p. igliauka@marijampole.lt

Liudvinavo seniūnija, 
Marijampolės sav., Liudvinavas, Vytauto g. 6
tel. +370 343 20425, 
mob. +370 620 78 879, 
el. p. liudvinavas@marijampole.lt

Mokolų seniūnija,
Marijampolė, Lietuvininkų g. 18;
Marijampolės sav., Šunskai, Varpo g. 32
tel. +370 343 50628,
mob. +370 615 93839, 
el. p. mokolai@marijampole.lt

Patašinės seniūnija, 
Marijampolė, Lietuvininkų g. 18
tel. +370 343 55542, 
mob. +370 698 76783, 
el. p. patasine@marijampole.lt

Sasnavos seniūnija, 
Marijampolės sav., Sasnava, Sūduvos g. 27
tel. +370 343 28788, 
mob. +37069305416, el. p. sasnava@marijampole.lt


	Administracinės paslaugos suteikimo trukmė
	5 d. d.

	[bookmark: _Hlk216945784]Administracinės paslaugos suteikimo kaina (jei administracinė paslauga teikiama atlygintinai)
	Mokėjimo rekvizitai:
Gavėjas: Marijampolės savivaldybės administracija (į.k. 188769113)
Gavėjo bankas: AB SEB bankas
Sąskaita: LT 19 7044 0600 0621 0181
Įmokos pavadinimas - vietinė rinkliava už leidimo prekiauti (teikti paslaugas) renginių metu

Kai prekiaujama ar teikiamos paslaugos renginių metu:
· kai prekiaujama tautodailės dirbiniais ar demonstruojami tradiciniai liaudies amatai (turint tautodailininko pažymėjimą, meno kūrėjo statusą), prekiaujant tautinio paveldo produktais (turint Tautinio paveldo produkto sertifikatą), kulinarinio paveldo produktais (turint Kulinarinio paveldo fondo sertifikatą), kai užimamas plotas iki 9 kv. m – 5 Eur, už kiekvieną papildomą kv. m – 1 Eur;
· kai prekiaujama maisto prekėmis, kai užimamas plotas iki 9 kv. m – 15 Eur, už kiekvieną papildomą kv. m – 1 Eur;
· kai prekiaujama ne maisto prekėmis, vykdoma komercinė reklama, kai užimamas plotas iki 9 kv. m – 10 Eur, už kiekvieną papildomą kv. m – 1 Eur;
· kai teikiamos viešojo maitinimo paslaugos – 20 Eur. Jeigu aptarnavimo plotas didesnis kaip 25 kv. m, už kiekvieną papildomą kv. m – 1 Eur;
· kai teikiamos laisvalaikio ir pramogų paslaugos (batutai, karuselės, šokinėjimo gumos ir pan.), kai užimamas plotas iki 500 kv. m – 50 Eur, už kiekvieną papildomą kv. m – 0,10 Eur;
· kai teikiamos pasivažinėjimo kinkomuoju transportu, pramoginėmis transporto priemonėmis, pramoginio jodinėjimo paslaugos už 1 vnt. – 30 Eur.

	Prašymo forma, pildymo pavyzdys ir prašymo turinys
	Paraiškos forma 

	Paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Marijampolės savivaldybės administracija, Marijampolė, J. Basanavičiaus a. 1, I aukštas,
3, 4 langelis.

· Igliaukos seniūnija: 
Marijampolės sav., Igliauka, Vytauto g. 19
Marijampolės sav., Gudeliai, Vytauto g. 8
· Liudvinavo seniūnija, 
Marijampolės sav., Liudvinavas, Vytauto g. 6
· Mokolų seniūnija:
Marijampolė, Lietuvininkų g. 18
Marijampolės sav., Šunskai, Varpo g. 32
· Patašinės seniūnija,
Marijampolė, Lietuvininkų g. 18
· Sasnavos seniūnija, 
Marijampolės sav., Sasnava, Sūduvos g. 27

Paslauga teikiama ir elektroniniu būdu www.epaslaugos.lt



